ธปท.แจงค่าบาทยังปึ้กต่างชาติไม่ขนเงินออก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ธปท.ชี้สถานการณ์ทางการเมืองไม่กระทบเงินบาทผันผวน แม้ฝรั่งขายหุ้น
น.ส.วงษ์วธู โพธิรัชต์ ผู้อำนวยการอาวุโส ฝ่ายตลาดการเงินและบริหารเงินสำรอง ธนาคารแห่งประเทศไทย (ธปท.) เปิดเผยว่า สถานการณ์ทางการเมืองขณะนี้ ทำให้นักลงทุนต่าง ชาติที่มีบัญชีเงินบาท หรือนันเรสซิเดนต์ขายหุ้นออกกว่าครึ่งของมูลค่าที่เข้ามาซื้อไว้ แต่ตลาดหลักทรัพย์ฯ ยังสามารถเป็นบวกอยู่ได้ 
ดังนั้น ที่สำคัญเงินจากการขายหุ้นนักลงทุนเหล่านี้ก็ยังไม่ขนออกไปจากไทย โดยบางส่วนกลับเข้ามาซื้อหุ้นใหม่ บางส่วนปรับไปลงทุนในตลาดพันธบัตรแทน ทำให้การซื้อขายเงินบาทมีความสมดุลไม่ผันผวนจากการเทขายหุ้น 
นอกจากนี้ ภาวะที่การส่งออกขยายตัวได้ดีทำให้ผู้ส่งออกรอขายเงินเหรียญสหรัฐ ทำให้เกิดความสมดุลกับแรงขายหุ้นออก และนำเงินบาทมาซื้อเงินเหรียญสหรัฐของนักลงทุนต่างชาติ 
“เงินบาทที่ไม่ผันผวนช่วยให้ภาคการส่งออกและนำเข้าแข่งขันได้ โดยไม่จำเป็นต้องไปกำหนดค่าเงินไว้ที่ 3132 บาทต่อเหรียญสหรัฐ” น.ส.วงษ์วธู กล่าว 
อย่างไรก็ตาม ทิศทางการเคลื่อนไหวค่าเงินบาทจากปัญหาการเมืองในขณะนี้ยังไม่ชัดเจน เพราะนักลงทุนต่างชาติคาดการณ์สถานการณ์และมองปัจจัยต่างๆ ในประเทศไทยแตกต่างกันไป 
อย่างไรก็ตาม ที่ผ่านมาค่าเงินบาทก็ไม่ได้ผันผวนไปตามปัจจัยที่นักลงทุนมองมากนัก โดยยังเคลื่อนไหวตามทิศทางสกุลเงินในภูมิภาค ตั้งแต่ต้นปีมาถึงขณะนี้แข็งค่าขึ้นประมาณ 23% อยู่ในระดับเดียวกับสกุลเงินภูมิภาค ถือว่าไม่ผันผวนเหมือนบางสกุลเงิน เช่น เกาหลี มาเลเซีย ไต้หวัน ที่เคยแข็งค่าที่ระดับ 67% ก่อนจะปรับตัวลงมา แต่เงินบาทไทยอยู่ระดับนี้มาตลอด 
อย่างไรก็ตาม แม้ว่าเงินบาทจะเคลื่อนไหวไม่ผันผวนแต่นักลงทุนก็ควรระวังความเสื่ยงจากอัตราแลกเปลี่ยนค่าเงินบาทที่ต้องมีการเปลี่ยนแปลงตามภาวะตลาด ด้วยการซื้อป้องกันความเสี่ยง (Hadging) เอาไว้ด้วย ซึ่งเท่าที่ติดตามดูรายใหญ่ไม่น่าห่วงเพราะส่วนใหญ่ซื้อป้องกันความเสี่ยงไว้อยู่แล้ว แต่ธปท.ห่วงรายย่อยที่ไม่ค่อยซื้อป้องกันความเสี่ยง เพราะคิดว่าทำให้ต้นทุนสูง ทั้งที่การป้องกันความเสี่ยงไม่ต้องซื้อทั้ง 100%ก็ได้ แต่ควรทำบางส่วนเพื่อลดความเสี่ยงนักบริหารเงินจากธนาคารกรุงเทพ กล่าวถึงการเคลื่อนไหวค่าเงินบาทในวันที่ 12 พ.ค. ว่า ปิดตลาดที่ระดับ 32.28/33 บาทต่อเหรียญสหรัฐ แข็งค่าขึ้นเล็กน้อยจากช่วงเช้าที่เปิดตลาดที่ระดับ 32.32/34 บาทต่อเหรียญสหรัฐ คงต้องรอดูผลกระทบทางการ เมืองที่ชัดเจน
"วันนี้ตลาดค่อนข้างเงียบ คาดว่านักลงทุนยังรอดูหลังจากที่ ศอฉ.ประกาศจะตัดน้ำตัดไฟ ม็อบย่านราชประสงค์ ต้องดูหลังเที่ยงคืนนี้จะเกิดอะไรขึ้นหรือไม่ จะเข้ามาสลายม็อบหรือไม่"